Nr. 784/11.02.2019

Către,

**TOATE UNITĂŢILE DE ÎNVĂŢĂMÂNT DIN JUDEŢUL IAŞI**

**În atenţia Doamnelor şi Domnilor Directori/ specialiștilor din învățământul special integrat/ coordonatorilor SNAC**

Inspectoratul Şcolar Județean Iaşi susţine, prin proiectele sale, promovarea educaţiei incluzive, drepturile persoanelor cu nevoi speciale în scopul prevenirii şi diminuării barierelor sociale, dezvoltarea atitudinilor de toleranţă, acceptare şi înţelegere la nivelul comunităţii.

Vă aducem la cunoştinţă că instituţia noastră organizează în perioada **22 februarie-1 martie 2019** un şir de evenimente intitulate generic „**Zilele învăţământului special şi special integrat ieşean”,** eveniment aflat, în acest an școlar, la a VIII-a ediție.

Am fi onoraţi să susţineţi nevoile copiilor/elevilor/tinerilor cu cerinţe educaţionale speciale școlarizați în unităţile de învăţământ special din județul Iași și să fiți alături de noi în cadrul Campaniei de Mărțișor „**Cutia cu surprize”,** antrenând profesorii, părinții și elevii într-o inițiativă colegială cu scopul de a dărui un simbol de mărțișor acestor copii speciali.

***Dacă vrei să faci o bucurie unui copil cu nevoi speciale pune în cutia ta un gând frumos, un mărțișor, o jucărie, rechizite, dulciuri, mici atenții care îi pot face viața mai frumoasă!***

Vă rugăm să antrenați profesorii, părinții și elevii în acest demers de solidaritate **în perioada** **22 februarie-1 martie 2019 .**

Vă punem la dispoziție datele de contact pentru fiecare școală specială:

Colegiul Tehnic „Ion Holban” Iași, prof. Băiceanu Adriana, tel. 0745 300 239

Liceul Tehnologic Special „Vasile Pavelcu” Iași, prof. Pruteanu Rodica, tel. 0720 605 765

Școala Gimnazială Specială „C-tin Păunescu” Iași, prof. Paraschiv Ileana Cosmina, tel. 0742 644 836

Liceul Special „Moldova” Tîrgu Frumos, prof. Ghemu Iuliana, tel. 0748 356 795

Școala Profesională „Trinitas” Tîrgu Frumos, prof. Zugravu Larisa, tel. 0752 889 973

Școala Gimnazială Specială Pașcani, prof. Tătaru Alina, tel. 0763 060 048

Cu bunăvoința și generozitatea dumneavoastră, suntem convinși că un număr mare de copii cu nevoi speciale vor primi cu gratitudine o cutie cu surprize.

Vă rugăm să transmiteţi datele solicitate completând macheta de mai jos, până la data de 12 martie 2018, ora 14.

Pentru completarea machetei CTRL+Click [aici](https://goo.gl/forms/aKfkCJaCNWSJF72d2) (calculatorul conectat la internet).

La finalul activității, elevii și profesorii voluntari vor primi o diplomă de recunoaștere din partea conducerii Inspectoratului Şcolar Județean Iaşi.

Mulțumim și contăm pe sprijinul dumneavoastră!

Cu apreciere,

**Inspector Şcolar General,**

**Prof. Dr. Genoveva Aurelia FARCAȘ**

**Inspector Şcolar,**

**Prof. Gabriela RAUS**